7 सितंबर को सिर्फ येलो लाइन और गुरुग्राम मेट्रो सेवा होगी शुरू, जानिए अन्य रूट्स पर कब चलेगी दिल्ली मेट्रो
केंद्रीय शहरी मंत्री हरदीप सिंह पुरी ने आज अनलॉक 4.0 में मेट्रो सेवाएं शुरू करने को लेकर विस्तृत एसओपी और गाइडलाइन जारी किया। मेट्रो की सभी लाइनें एकसाथ नहीं खोली चाएंगी।
नई दिल्ली: अनलॉक 4.0 में संचालन की अनुमति मिलने के बाद दिल्ली सहित पूरे देश में मेट्रो सात सितंबर को पटरी पर फिर से दौड़ते हुए नजर आएगी। केंद्रीय शहरी मंत्री हरदीप सिंह पुरी ने आज अनलॉक 4.0 में मेट्रो सेवाएं शुरू करने को लेकर विस्तृत एसओपी और गाइडलाइन जारी किया। मेट्रो की सभी लाइनें एकसाथ नहीं खोली चाएंगी। इसे चरणबद्ध तरीके से शुरू किया जाएगा। बता दें कि महाराष्ट्र सरकार ने फैसला किया है कि सितंबर में मेट्रो का संचालन नहीं किया जाएगा। गौरतलब है कि पिछले करीब पांच महीने से पूरे देश में मेट्रो सेवा बंद है।केन्द्रीय मंत्री हरदीप सिंह पुरी ने कोविड-19 महामारी के बीच मेट्रो सेवा पुन:बहाल करने को लेकर मानक संचालन प्रक्रिया जारी की , यात्रा के दौरान मास्क लगाना अनिवार्य किया। जिन स्टेशनों पर लोग शारीरिक दूरी के नियम का पालन करते नहीं पाए गए, वहां मेट्रो ट्रेनें नहीं रुकेंगी। पालियों सुबह 7 से 11 और दोपहर बाद 4 बजे से रात 8 बजे तक संचालित होंगी। 12 सितंबर से सामान्य संचालन शुरू हो जाएगा।मेट्रो की येलो लाइन, समयपुर बादली से हुडा सिटी सेंटर, सात सिंतबर से चालू हो जाएगी। कोविड-19 निषिद्ध क्षेत्रों में स्थित मेट्रो स्टेशन, सेवा बहाल होने के बावजूद बंद रहेंगे। एक से ज्यादा रूट वाले मेट्रो नेटवर्क को सात सितंबर से चरणबद्ध तरीके से ट्रेनों का संचालन शुरू कर देना चाहिए ताकि सभी लाइनें 12 सितंबर तक चालू हो जाएं।